Държавен вестник, бр. 45, 2012 г., стр. 63

БРОЙ  45	
Д Ъ Р Ж А В Е Н  В Е С Т Н И К 	
СТР.  63  
а) алинея 2 се изменя така: 
„(2) Правото на концесионера да експлоа­
тира услугата от обществен интерес включва 
получаването на приходи от потребителите на 
услугите от обществен интерес или от трети 
лица, а когато се извършват и други стопански 
дейности – и правото да получава приходи от 
тези дейности.“;
б) в ал. 3 накрая се поставя запетая и 
се добавя „а когато услугата се извършва с 
обект – собственост на концедента – и упра­
вление и поддържане на обекта на концесията“. 
4. В чл. 6, ал. 2, т. 1 думите „когато цената 
се определя с нормативен акт“ се заличават.
5. В чл. 7, ал. 2, т. 3 думите „когато цената 
се определя с нормативен акт“ се заличават. 
6. В чл. 10 ал. 4 се изменя така:
„(4) Срокът, определен с концесионния 
договор, може да се намалява или удължава 
с не повече от една трета от първоначално 
определения срок след решение на концедента 
само в случаите по чл. 70, ал. 3 и 4.“
7. Член 11 се изменя така:
„Чл. 11. При концесията се поддържа иконо­
мически баланс, който представлява равновеси­
ето между ползите и рисковете при условията 
на сключения концесионен договор.“
8. В чл. 13:
а) в ал. 2 след думите „обектът на конце­
сията“ се добавя „или част от него“;
б) създава се ал. 3:
„(3) Към обекта на концесията може да се 
включат една или повече принадлежности – съ­
ществуващи или които ще бъдат изградени от 
концесионера.“
9. Член 14 се изменя така:
„Чл. 14. Земята, върху която е изграден или 
която е предназначена за изграждането на обекта 
на концесията, включително на неговите при­
надлежности, представлява концесионна площ 
и е част от обекта на концесията.“
10. Член 15 се изменя така:
„Чл. 15. (1) До прекратяването на концесион­
ния договор държавата, общината и публично­
правната организация не могат да се разпореждат 
с целия или с част от обекта на концесията, 
включително с негова принадлежност.
(2) Приращенията и подобренията върху 
обект на концесия, включително върху негова 
принадлежност, които са публична държавна 
или общинска собственост, стават собственост 
на държавата, съответно на общината, от мо­
мента на възникването им. 
(3) Собствеността върху приращенията и 
подобренията на обект на концесия, включи­
телно върху негова принадлежност, които са 
частна държавна или общинска собственост или 
собственост на публичноправна организация, 
се урежда с концесионния договор. 
(4) В случаите по чл. 13, ал. 2 с концеси­
онния договор се урежда собствеността върху 
обекта на концесията след прекратяването на 
концесионния договор.“
11. Създава се чл. 15а:
„Чл. 15а. (1) Според собствеността върху 
обекта на концесия концесиите са:
1. държавни концесии – когато обектът е 
държавна собственост;
2. общински концесии – когато обектът е 
общинска собственост;
3. обществени концесии – когато обектът е 
собственост на публичноправна организация;
4. съвместни концесии – когато обектът е 
собственост на държавата, на една или повече 
общини и/или публичноправни организации.
(2) Когато при концесия за услуга обектът 
на концесията е собственост на концесионера, 
видът на концесията се определя в зависимост 
от органа, който обичайно или по силата на 
нормативен акт осигурява услугата от об­
ществен интерес или я е осигурявал преди 
сключването на концесионния договор.“
12. В чл. 16:
а) в ал. 2 се създават т. 4 и 5:
„4. на което управител или член на упра­
вителния орган, а в случай, че член на упра­
вителния орган е юридическо лице – неговият 
представител в съответния управителен ор­
ган, е свързано лице с концедента, както и 
с органа, който организира провеждането на 
процедурата за предоставяне на концесията, 
или със служители на ръководна длъжност в 
неговото ведомство или организация;
5. което има действащ договор с лице по 
чл. 21 или 22 от Закона за предотвратяване 
и установяване на конфликт на интереси;“
б) в ал. 3 се създават т. 3 и 4:
„3. свързано лице с концедента, както и 
с органа, който организира провеждането на 
процедурата за предоставяне на концесията, 
или със служители на ръководна длъжност в 
неговото ведомство или организация;
4. в договорни отношения с лице по чл. 21 
или 22 от Закона за предотвратяване и уста­
новяване на конфликт на интереси.“;
в) създава се нова ал. 6:
„(6) Когато участникът е посочил в офертата 
си подизпълнители, изискванията на ал. 2 и 
3 и посочените в обявлението изисквания по 
ал. 4 се прилагат и за подизпълнителите.“;
г) досегашната ал. 6 става ал. 7 и се из­
меня така:
„(7) При участие в процедурата за предос­
тавяне на концесия участниците, включително 
подизпълнителите, удостоверяват наличието 
или липсата на обстоятелствата по ал. 1 – 4 
с декларации. Концесионният договор се 
сключва само след като участникът, определен 
за концесионер, представи доказателствата за 
удостоверяване на декларираните обстоятел­
ства, определени с правилника за прилагане 
на закона.“
13. В чл. 17 ал. 1 се изменя така:
„(1) Освен ако със закон не е определено 
друго, концедент е: